মুখ্যমন্ত্রীর বক্তব্যের সময় বিধানসভায় তুমুল হট্টগোল, দেখুন কী অবস্থা

ওয়েবডেস্ক- মুখ্যমন্ত্রী (CM Mamata Banerjee) বক্তব্যের সময় বিধানসভায় তুমুল হট্টগোল। বৃহস্পতিবার বিধানসভায় তুলকালাম পরিস্থিতি তৈরি হল। ভিনরাজ্যে বাঙালি হেনস্থার (Migrant Worker Harassment ) প্রতিবাদে এদিন বিশেষ অধিবেশন (Special Session)

ডাকা হয়েছিল। এদিন মুখ্যমন্ত্রী বক্তব্য রাখতে উঠতে হই হট্টোগোল শুরু করেন বিজেপি বিধায়ক (Bjp Mla)। বক্তব্যের মাঝে মেজাজ হারান মুখ্যমন্ত্রী। এদিন বিরোধীদের কর্মকাণ্ডে তীব্র ক্ষোভ প্রকাশ করে তিনি বলেন, এত অসভ্য রাজনৈতিক দল দেখিনি। বিধানসভা থেকে গর্জে ওঠেন মুখ্যমন্ত্রী। তীব্র আক্রমণ শানিয়ে তিনি বলেন, আর নেই দরকার, মোদির সরকার। মানুষ আপনাদের গদিচ্যুত করবে। বিজেপির বিধায়কদের ধিক্কার জানাই।’

মমতা বন্দ্যোপাধ্যায় এদিন বলেন, আমি আমার সময়ে কেটে ওদের কথা বলতে দিয়েছিলাম। ওঁরা বাংলা ভাষা নিয়ে আলোচনা চায় না। মুখ্যমন্ত্রী এদিন বলেন, বিধানসভাকে অপমান করেছে বিজেপি। গঠনমূলক কিছু করে না, সবই ধবংসাত্মক। এই সময় বিরোধী দলের বিধায়কদের বিধানসভার মর্যাদা রক্ষার আর্জি জানানো হয়। স্পিকার বলেন, আপনারা বাইরে গিয়ে স্লোগান দিন। এখানে এই সব চলবে না।

আরও পড়ুন- হিট ওয়েভে মৃত্যুতে ২ লক্ষ টাকা আর্থিক ক্ষতিপূরণ, ঘোষণা নবান্নের

কিন্তু মুখ্যমন্ত্রী বক্তব্য পেশ করা শুরু করতেই ওয়েলে নেমে বিক্ষোভ দেখা থাকেন বিজেপি বিধায়করা। মুখ্যমন্ত্রী বলেন, বিধানসভায় কাগজ ছিঁড়ে ফেলছেন, এটা অনৈতিক। বাঙালির উপর অত্যাচার করে জেতা যায় না। এরা গদি চোর, ভোট চোর। বাঙালির উপর অত্যাচার করার একটি দল। এই বিধানসভা বাবা আম্বেদকরের বাংলা। এই রবীন্দ্রনাথ ঠাকুরের। যাঁরা স্বাধীনতার জন্য ফাঁসির দড়ি গলায় পরেছেন তাদের অত্যাচার করা হচ্ছে। কন্ঠরোধ করতে বিজেপি এই কাজ করছে। আগামীদিনে বিজেপির কেউ নির্বাচিত হবে না। মুখ্যমন্ত্রী এদিন বলেন, বাংলার উপর যে এত অত্যাচার ওরা চায় না মানুষ জানুক। বিজেপি দেশের লজ্জা। মমতা বলেন, ‘আমি আমাদের বিধায়কদের শান্ত থাকতে বলেছি। শান্তি রাখা দু’পক্ষের দায়িত্ব। বাংলার মানুষ এঁদের কাউকে বিধানসভায় দেখতে চাইবে না।’

বিজেপি বিধায়কদের চোর স্লোগানের পালটা এইভাবেই জবাব দেন মুখ্যমন্ত্রী।’ দু’পক্ষের চিৎকারে এদিন বন্ধ হয়ে যায় অধিবেশনের কাজ।

দেখুন ভিডিও-